《明妃梦回汉宫次浮翠轩吴夫人韵》
清代·王端淑

一自明妆出未央，空留遗恨在昭阳。琵琶曲尽关山泪，环佩声归塞上霜。

宿雁残更移晓幕，依人落月下空床。旧时纵有三秋怨，不及穹窿此夜长。

作者简介：浙江山阴人，字玉映，号映然子。丁肇圣妻。工诗文，善书画，长于花草。亦通史学。曾辑编《名媛文纬》、《诗纬》、《史愚》。著有《吟红集》、《留箧集》、《恒心集》。